b'\n_START_ARTICLE_\nJorma Wallasvaara\n_START_PARAGRAPH_\nJorma Wallasvaara (1929 Turku \xe2\x80\x93 1. marraskuuta 2006 Lieto) oli suomalainen yritt\xc3\xa4j\xc3\xa4 ja keksij\xc3\xa4. Wallasvaara oli Suomen ensimm\xc3\xa4isi\xc3\xa4 innovatiisia ja kansainv\xc3\xa4list\xc3\xa4 arvostusta saaneita high tech -yritt\xc3\xa4ji\xc3\xa4. _NEWLINE_Wallasvaara perusti Turkuun 1950 Wallac Oyn, jonka myi 1970 ruotsalaisella LKB-konsernille. T\xc3\xa4m\xc3\xa4n j\xc3\xa4lkeen Wallasvaara perusti venel\xc3\xa4mmittimi\xc3\xa4 kehitt\xc3\xa4v\xc3\xa4n ja valmistavan Wallas-Marin Oy:n.\n_START_SECTION_\nHenkil\xc3\xb6historiaa\n_START_PARAGRAPH_\nWallasvaaran teknillistieteellist\xc3\xa4 innostusta tuettiin h\xc3\xa4nen kodissaan. Wallasvaaran ensimm\xc3\xa4inen kaupallinen tuote oli h\xc3\xa4nen 14-vuotiaana kehitt\xc3\xa4m\xc3\xa4ns\xc3\xa4 akvaariol\xc3\xa4mmitin. Kyll\xc3\xa4stytty\xc3\xa4\xc3\xa4n koulunk\xc3\xa4yntiin Wallasvaara muutti 16-vuotiaana Ruotsiin, jossa h\xc3\xa4 p\xc3\xa4\xc3\xa4si tekstiiliteollisuuden palvelukseen. Ruotsin-aikanaan Wallasvaara kehitti kosteudens\xc3\xa4\xc3\xa4t\xc3\xa4j\xc3\xa4n tekstiiliteollisuuden k\xc3\xa4ytt\xc3\xb6\xc3\xb6n._NEWLINE_Palattuaan Suomeen vuonna 1950 Wallasvaara perusti Wallac Oy:n. Yrityksen tuotantoa olivat muun muassa viljasiilojen kosteus- ja l\xc3\xa4mp\xc3\xb6mittarit sek\xc3\xa4 radioaktiivisuutta mittaavat laitteet._NEWLINE_Vuonna 1970 Wallasvaara myi yrityksens\xc3\xa4 LKB-konsernille ja vet\xc3\xa4ytyi aktiivity\xc3\xb6el\xc3\xa4m\xc3\xa4st\xc3\xa4 omistautuen harrastuksilleen. Kuitenkin Wallasvaaran veneilyharrastus johti valopetroolik\xc3\xa4ytt\xc3\xb6isen venel\xc3\xa4mmittimen kehitt\xc3\xa4miseen ja sittemmin Wallas-Marin Oy:n perustamiseen._NEWLINE_Wallasvaaran n\xc3\xa4kemyksellisyys ja kekseli\xc3\xa4isyys kasvattivat ja tukivat Turun seudulla high tech -yritt\xc3\xa4jyyden kasvua ja osaltaan johtivat Data-City- ja Bio-City -yrityspuistojen syntymiseen, jotka my\xc3\xb6hemmin laajenivat Turku Science Parkiksi.'